नई दिल्ली। जवाहर लाल नेहरू विश्वविद्यालय (जेएनयू) के प्रोफेसर अतुल जौहरी के खिलाफ यौन शोषण का मामला दर्ज कराने वाली दो छात्राएं आज मीडिया के सामने आईं और अपनी बात रखी। मंगलवार को आरोपी प्रोफेसर को गिरफ्तार किया गया था लेकिन आठ एफआईआर और मजिस्ट्रेट के सामने पीड़िताओं के बयान दर्ज होने के बावजूद पुलिस ने रिमांड नहीं मांगी और जौहरी को कुछ घंटे में ही जमानत मिल गई। दिल्ली पुलिस ने मंगलवार को जौहरी को गिरफ्तार कर पटियाला हाउस कोर्ट में पेश किया, शाम को कोर्ट ने प्रोफेसर को जमानत दे दी थी।